המשאלה

המשאלה (באנגלית: Wish) הוא סרט קולנוע אמריקאי בהנפשה ממוחשבת, והסרט ה-62 בסדרת סרטי ההנפשה הקלאסיים של אולפני ההנפשה של וולט דיסני. הסרט עלה לאקרנים בארצות הברית ב-22 בנובמבר 2023; בישראל, הסרט עלה לאקרנים ב-7 בדצמבר 2023. הסרט עוקב אחר אַשָׁא והעז שלה, ולנטינו, מממלכת רוסאס. אשא פוגשת בכוכב המשאלות ויוצאת להרפתקה בינות לכוכבים על מנת להציל את בני עמה. אשא מצליחה לראות חשכה שאחרים אינם רואים, ומביעה משאלה אל הכוכבים שינחו אותה. כתוצאה מכך יורד כוכב משאלות על מנת לסייע לה. הסרט מהווה סוג של פריקוול עבור היקום של דיסני, ומראה איך נוצר כוכב המשאלות המפורסם שהיווה גורם שהניע את העלילה בסרטי אנימציה רבים של דיסני. הסרט מכיל בתוכו רפרנסים רבים ומגוונים לשלל סרטי דיסני מכל התקופות, ביניהם: שלגיה ושבעת הגמדים - חבריה של אשה מבוססים על דמויותיהם של שבעת הגמדים, ואף מתחילים (באנגלית) כל אחד באות הפותחת את שמו של גמד אחר. בנוסף, כאשר אשה מקבלת מהכוכב את המטה, הדבר הראשון שהמטה עושה הוא להגדיל תפוח - רפרנס לתפוח של המכשפה. מוטיב המראות חוזר על עצמו בסרט ומקבל ביטוי גם בדבריו של המכשף עצמו. לפי התיאוריה של דיסני, המלך מגניפיקו הוא עצמו המראה של המלכה הרעה. פנטזיה (שוליית הקוסם) - הסרט נפתח ברצונה של אשה להיות שולייתו של המכשף, רפרנס לסרט. כמו כן, יש דמיון בתנועות של אשה ושל מיקי בניסיון לפתוח את דלת המכשף. סינדרלה - מספר רפרנסים, ביניהם - עכבר מדבר, רפרנס לגאס גאס, ואישה שמקבלת את המשאלה שלה לתפור את השמלות הכי טובות בממלכה (כמו שמלתה של סינדרלה) - ובכלל מוטיב השמלות בסרט. פיטר פן - בסוף הסרט, המלכה מצמדת אישה שמשאלתה לעוף, לנער עם כובע בשם פיטר שרוצה לבנות מכונת תעופה - התייחסות ישירה לפיטר פן וונדי דארלינג. בנוסף אחת המשאלות שהמכשף מנסה להשמיד מהווה קריצה למשאלתו של פיטר פן לארץ פלאית בשמיים. זוטרופוליס - בסוף הסרט, ולנטינו מספר שמשאלתו היא ממלכה אוטופית שכל היונקים בה שווים ולובשים בגדים. במבי - בסצנת היער בה סטאר מכניס אנושיות לחיות ולצמחים, במבי מודה לדוב על שלא אכל אותו. בנוסף, אחד מהארנבים שם חובט ברגלו כמו טמפר, חברו של במבי. רובין הוד - אותו דוב בסצנת היער, נקרא ג'ון, ומהווה רפרנס לדמותו של ג'ון מרובין הוד. פלונטר - לאחת הדמויות בסרט יש שיער ארוך מאוד. מלך האריות - בשיחה של אשה עם המכשף היא מזכירה שהכוכבים מנחים אותנו - רפרנס לשיחתו של מופסה עם סימבה. בנוסף שירו של המכשף הוא רפרנס לשירו של סקאר על רצונו להיות מלך. היפהפייה הנרדמת - השמלה של התופרת שקיבלה את משאלתה דומה לשמלה הכחולה של אורורה. הקיסר נפל על הראש - חלק מבקבוקוני השיקויים של המכשף דומים לבקבוקונים של איזמה. פוקהונטס - שיערה של אשה מתנופף בדיוק כמו שערה של פוקהונטס כשהיא רצה ביער. אליס בארץ הפלאות - פטריות מדברות. לשבור את הקרח - "אנחנו אוהבים משוגעים", קריצה לשיר של אנה והאנס. מיקי מאוס - הסמל של מיקי מאוס מופיע בצורה מוסתרת מספר פעמים בחדרו של המכשף. הרפתקאות ברנרד וביאנקה - בסרט מופיעים דמויות עכברים הדומות לברנרד וביאנקה. היפה והחיה - ריקודו של המכשף עם מעילו, מהווה קריצה לריקוד הקלאסי בסרט. המריצה ביער עם הרגליים היא מקבילתה של העגלה ביפה והחיה. כוס נופלת מהמדף, רפרנס לצ'יפ. בת הים הקטנה - הידיים הירוקות מהכישוף מזכירות את ידיה של אורסולה. בנוסף, סצנה שבה המכשף מסתכל כלפי מעלה מהווה קריצה לסצנה דומה בסרט בת הים הקטנה. כשהמכשף משמיד את משאלת אהבת האמת, הוא אומר "חסל סדר אהבה" – מילותיה האחרונות של אורסולה. אלאדין - המחבוא של באזימה דומה בעיצובו למקום של יסמין. גם המכשף נשאב לתוך המראה כמו ג'אפר לתוך המנורה. מרי פופינס - אחת מהמשאלות שהמכשף מנסה לנתץ מהווה רפרנס לבקשתו של מר בנקס לאומנת לילדיו. החרב באבן - סצנת הספרים המעופפים המסייעים לחבריה של אשה לפתוח את גג הטירה. טרזן - אחד מחבריה של אשה, כשהם קופצים מהקומה העליונה בטירה כדי לפתוח את הגג, צועק את צעקתו הקלאסית של טרזן. פינוקיו - סבא מנגן בגיטרה, ובכלל בסרט מופיעים הרבה אזכורים לשיר "When You Wish Upon a Star" - כאשר למעשה הסרט בעצם מסביר מאיפה מגיע כוכב המשאלות הקלאסי של דיסני, שהופיע כבר בפינוקיו. הסרט הוכרז רשמית לראשונה בחודש ספטמבר 2022, במהלך אירועי ה-D23 אקספו. הוא יבוים על ידי כריס באק ופוון וירסאנת'ורן. הסרט כולל מספר סוגי הנפשה; הנפשה בסגנון צבעי מים, הנפשה בסגנון המסורתי של דיסני והנפשה ממוחשבת בסגנון המודרני בו משתמשת החברה. את השירים לסרט כתבה ג'וליה מייקלס. עם חשיפת הסרט, הוצג גם שיר ראשון מהסרט, "More for Us", בביצוע אריאנה דבוז. בהמשך שונה שמו של השיר ל"This Wish". ב-27 באפריל 2023 הציגה דיסני טיזר קדימון ראשון לסרט. ב-27 בספטמבר, הוצג הטריילר המלא הראשון לסרט. בניגוד לסרטי האנימציה של דיסני שהופצו מאז פרצה מגפת הקורונה וזכו להפצה קולנועית קצרת מועד לפני שעברו לשירות הסטרימינג דיסני+, מה שהביא לכרסום ברווחיהם, דיסני תכננה ש"משאלה", כמו "אלמנטלי" של פיקסאר, תזכה להפצה קולנועית ארוכה יותר, ללא העברה לדיסני+ בטווח מיידי. באפריל 2024, עבר הסרט להפצה גם בשירות הסטרימינג. ב-15 ביוני 2023, בפסטיבל הסרטים של אנסי, הוקרנו 20 דקות מתוך הסרט. כמו כן, סרטון קצר בן 9 דקות בשם "היו היה סטודיו" הופץ יחד עם הקרנת הסרט בנובמבר. מדיה וקבצים בנושא המשאלה בוויקישיתוף אתר האינטרנט הרשמי של המשאלה (באנגלית) "המשאלה", במסד הנתונים הקולנועיים IMDb (באנגלית) "המשאלה", באתר AllMovie (באנגלית) "המשאלה", באתר Rotten Tomatoes (באנגלית) "המשאלה", באתר Metacritic (באנגלית) "המשאלה", באתר דיסני+ סרטים (באנגלית) "המשאלה", במסד הנתונים הקולנועיים KinoPoisk (ברוסית) טריילר הסרט משאלה בעברית טריילר הסרט משאלה באנגלית Anthony D'Alessandro, ‘Songbirds & Snakes’ Reigns Supreme Over Thanksgiving Stretch With $42M 5-day; ‘Napoleon’ Steps On Disney’s ‘Wish’ With $32M+ — Box Office, November 26, 2023, Deadline Erik Pedersen, Matt Grobar, Ariana DeBose Leads Disney Toon Musical ‘Wish’ From ‘Frozen’ Team – D23, September 9, 2022, Deadline Anthony Breznican, D23 Expo 2022: Disney's Future Will Be Princess Powered, September 9, 2022, Vanity Fair Rosy Cordero, Angelique Cabral Tapped To Be Queen Amaya In Disney Animation’s ‘Wish’, September 18, 2023, Deadline Walt Disney Animation Studios Unveils ‘Wish’ Trailer, September 27, 2023, The Walt Disney Company Rebekah Valentine, Matt Kim, Disney's 2023 Animated Film Is Called Wish, September 10, 2022, IGN Ariana DeBose Singing “More For Us” from Upcoming Disney’s Wish Movie, סרטון באתר יוטיוב Disney's Wish, Official Teaser Trailer, סרטון באתר יוטיוב Aaron Couch, Borys Kit, How Much Is Too Much Marvel and ‘Star Wars’? Disney Rethinks Franchise Output, February 16, 2023, The Hollywood Reporter Taylor, Drew (16 ביוני 2023). "Annecy: Disney's 'Wish' Revealed in 20 Minutes of Footage From Animated Musical". TheWrap (באנגלית אמריקאית). נבדק ב-17 ביוני 2023. {{cite web}}: (עזרה) Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15. Critics Choice Awards 2024: All the Winners, TIME, ‏2024-01-15 (באנגלית) Valerie Complex, Black Reel Awards Nominations: ‘The Color Purple’ And ‘Rustin’ Dominate, Deadline, ‏2023-12-15 (באנגלית אמריקאית) Winners, NAACP Image Awards (באנגלית אמריקאית)